Enteekateeka za Radio ya Ssabasajja Kabaka CBS abantube mwebayita okwewangulira ettaka mu kuvuganyiza mu Lulimi n’Obuwangwa, eyatuumwa Entanda ya Buganda zengedde.
Okuvuganya kaasa meeme kutandika ku bbalaza wiiki ejja nga 26.9.2022.
Program Entanda ya Buganda eggalibwawo mu nkuuka ya CBS mu Lubiri lwa Kabaka e Mengo, buli nga 31December.
Ebadde yakoma okuba ku mpewo za radio eno mu mwaka 2019 olwa Covid 19 okubalukawo.
Musaayi Muto Patronellah Nakasagga owe Bungereza mu kibuga Manchester yeyawangula ettaka mu Ntanda Diaspora ey’abato.
Omukwanaganya w’entanda ya Buganda Steven Ssozi Ssewanonda, agambye nti okuvuganya kwakutandika ku ssaawa nnya ez’ekiro, era asabye abantu ba Kabaka e Bulaaya okweetaba mu mpaka zino.
Agambye nti batunuulidde okugezesa abantu mu ngeri gyebasobola okwogera n’okusoma oluganda, sso ssi kwesigama ku ngero, ebisoko n’ebirala nga bwegubadde mu Ntanda ezaayita.
James Mugga nga ye ssentebe w’Entanda Diaspora agambye nti okuvuganya kw’Omwaka guno abaana abato bangi basuubirwa okukwetabamu
Abanetaba mu Ntanda diaspora abaana n’abantu abakulu, okwewandiisa bayita ku mukutu ogwa www.connectuganda.com ogwa Connect Uganda Radio e Bungereza.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn